ดาวโจนส์,น้ำมันปิดบวก/ทองร่วงแรง 
หุ้นดาวโจนส์ปิดบวก 191.66 จุด หลังเฟด เผยแพร่รายงานการประชุมมั่นใจเศรษฐกิจสหรัฐแข็งแกร่ง ด้านราคาน้ำมันบวกอีก 56 เซนต์ ขณะที่ทองคำ ร่วง 19.10 ดอลลาร์
26 พ.ค. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่ 25 พ.ค. ที่ 32,120.28 จุด เพิ่มขึ้น 191.66 จุด หรือ +0.60%, ดัชนี เอสแอนด์พี 500 ปิดที่ 3,978.73 จุด เพิ่มขึ้น 37.25 จุด หรือ +0.95% และดัชนี แนสแดค ปิดที่ 11,434.74 จุด เพิ่มขึ้น 170.29 จุด หรือ +1.51%ดัชนีดาวโจนส์ ปิดที่เหนือระดับ 32,000 จุด หลังจากรายงานการประชุมเฟดประจำวันที่ 3-4 พ.ค.ระบุว่า กรรมการเฟดส่วนใหญ่มีความเห็นว่าการปรับขึ้นอัตราดอกเบี้ย 0.50% ในการประชุมเดือนมิ.ย.และเดือนก.ค.เพื่อป้องกันความเสี่ยงจากเงินเฟ้อนั้น เป็นเรื่องที่เหมาสม นอกจากนี้ กรรมการเฟดยังมีความเห็นที่เป็นเอกฉันท์ว่า เศรษฐกิจสหรัฐมีความแข็งแกร่งมากพอที่จะทำให้เฟดสามารถใช้นโยบายคุมเข้มด้านการเงินเพื่อสกัดเงินเฟ้อโดยไม่ทำให้เศรษฐกิจเข้าสู่ภาวะถดถอยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฏาคม เพิ่มขึ้น 56 เซนต์ ปิดที่ 110.33 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม เพิ่มขึ้น 47 เซนต์ ปิดที่ 114.03 ดอลลาร์ต่อบาร์เรลสัญญาน้ำมันดิบดีดตัวขึ้น หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐลดลง 1 ล้านบาร์เรลในสัปดาห์ที่แล้ว มากกว่าที่นักวิเคราะห์คาดว่าจะลดลงเพียง 737,000 บาร์เรล นอกจากนี้ ตลาดยังได้แรงหนุนจากการคาดการณ์ที่ว่า ความต้องการใช้น้ำมันในสหรัฐจะเพิ่มขึ้นในช่วงฤดูการเดินทางท่องเที่ยวราคาทองคำโคเม็กซ์งวดส่งมอบเดือนมิถุนายน ลดลง 19.10 ดอลลาร์ ปิดที่ 1,846.30 ดอลลาร์ต่อออนซ์